शेरगढ़ किले पर हुई महाआरती
धौलपुर.महाआरती में मौजूद महिलाएं।
संगीतमय सुंदरकाण्ड पाठ महाआरती संपन्न
भास्करसंवाददाता | धौलपुर
चंबलके बीहड़ों में स्थित ऐतिहासिक शेरगढ़ किले के प्राचीन मुख्य हनुमान मंदिर पर मंगलवार को शाम साढ़े 5 बजे महाआरती हुई। इससे पूर्व दोपहर 2 बजे से संगीतमय सुंदरकाण्ड पाठ का आयोजन किया गया। पुजारी दीपक अवस्थी ने बताया कि दोपहर में 2 बजे से संगीतमय सुंदरकांड पाठ शुरू कराया गया। जिसके पूरे होने के बाद शाम साढ़े 5 बजे सैकड़ों भक्तों की उपस्थिति में महाआरती का आयोजन किया गया। संगीतमय सुंदरकाण्ड पाठ पूरा होने के बाद सैकड़ों भक्तों ने शंख झालरों से विधि विधानपूर्वक मुख्य हनुमान मंदिर की महाआरती की। इसके पूरा होते ही मौजूद भक्तगणों ने पूरी श्रद्धा उत्साह के साथ जय हनुमान जय सियाराम के जयकारे लगाए जिससे शेरगढ़ किला परिसर सहित आसपास का चंबल बीहड़ जयघोषों से गूंज उठा। महाआरती से पूर्व हुए संगीतमय सुंदरकाण्ड पाठ में जिले सहित पड़ोसी जिले मुरैना के भक्तगणों ने भी भाग लिया। भक्तगणों ने इस दौरान विधि विधान से पूजा अर्चना कर मन्नतें मांगी। साथ ही हनुमान चालीसा का पाठ कर बूंदी का भोग लगाया और परिवार में सुख शांति की कामना की। महाआरती में रामबाबू नेताजी, महावीर शर्मा, विनोद रावत, प्रभात शर्मा, नीरज शर्मा, रामकुमार, अखिलेश शुक्ला, सियाराम, हरवीर, राजीव, शिवकांत, नंदू, श्रीभगवान, रामबाबू मिश्रा, अन्नू, दिनेश स्वामी सहित धौलपुर और मप्र के मुरैना जिले सैंकड़ों भक्तगण मौजूद रहे।
awa_Deva awa_Deva awa_Deva awa_Deva hin_Deva